ΓΡΑΠΤΗ ΕΡΩΤΗΣΗ E-1253/02

υποβολή: Charles Tannock (PPE-DE) προς την Επιτροπή

(6 Μαΐου 2002)

Θέμα: Οι κανόνες που διέπουν τη χορήγηση κρατικών ενισχύσεων, ιδίως στην περίπτωση της εταιρείας Mecklenburger Metallguss

Η βρετανική εταιρεία Stone Manganese Marne, μία από τις μεγαλύτερες εταιρείες του τομέα της στον κόσμο, έχει κατασκευάσει έλικες για ταπερωκεάνεια Queen Mary, Queen Elisabeth, QE2 καθώς και για πολλά από τα πιο γνωστά αεροπλανοφόρα και πολεμικά πλοία του βρετανικού ναυτικού. Επί του παρόντος, ετοιμάζεται να θέσει σε διαθεσιμότητα τους περισσότερους από τουςπαλλήλους της, επειδή ανακάλυψε ότι η γερμανική εταιρεία Mecklenburger Metallguss — η οποία την τελευταία τριετία έχει μετατραπεί, χάρη στις άμεσες ενισχύσεις που ενέκρινε η Επιτροπή, από κατάλοιπο του ανατολικογερμανικού κομμουνιστικού καθεστώτος που αγωνιζόταν για να επιβιώσει, στον μεγαλύτερο κατασκευαστή ελίκων πλοίων στον κόσμο —ποβάλλει διαρκώς προσφορές σε χαμηλότερες τιμές από την ίδια.

Σύμφωνα με τους κανόνες που διέπουν τις κρατικές ενισχύσεις, η χορήγηση επιδοτήσεων επιτρέπεταιπό ορισμένες προϋποθέσεις. Ένας από τους λόγους της εντυπωσιακής φήμης του Επιτρόπου Mario Monti είναι η αποφασιστικότητα και αμεροληψία με τις οποίες χειρίζεται το ζήτημα της χορήγησης κρατικών ενισχύσεων. Εντούτοις, θεωρεί η Επιτροπή ορθό να επιτρέπει τη χορήγηση επιδοτήσεων, οι οποίες θα δώσουν σε μία εταιρεία που χωρίς αυτές θα αγωνιζόταν για να επιβιώσει, τη δυνατότητα, να θέσει εκτός μάχης τους

κυριότερους ανταγωνιστές της,ποβάλλοντας κατά 20 % χαμηλότερες προσφορές· Εάν όχι,πάρχουν διατάξεις που προβλέπουν μείωση του επιπέδου της επιδότησης, προκειμένου να διασφαλιστεί ότι οι κρατικές επιδοτήσεις, ακόμα και όταν εγκρίνονται από την Επιτροπή, ενισχύουν και δενπονομεύουν τον ανταγωνισμό εντός της Ένωσης· Πιο συγκεκριμένα, είναι οι κανόνες αρκετά ευέλικτοι, ώστε να επιτρέπουν προσβολή των αποφάσεων που λαμβάνει η Επιτροπή όσον αφορά τη νομιμότητα μιας κρατικής επιδότησης, περισσότερο από δύο μήνες μετά τη λήψη τους, σε περίπτωση σημαντικής μεταβολής των συνθηκών, είτε για τον αποδέκτη της επιδότησης είτε για κάποιον από τους ανταγωνιστές του·

Τέλος, είναι η Επιτροπή σίγουρη ότι οι επιδοτήσεις που χορηγούνται στην εταιρεία Mecklenburger Metallguss δενπερβαίνουν τα επίπεδα που ενέκρινε και, επιπλέον, ποια είναι τα όρια της διακριτικής ευχέρειας της Επιτροπής όσον αφορά το ακριβές ύψος των κρατικών επιδοτήσεων που μπορούν να επιτραπούν σε μια οποιαδήποτε χρονική στιγμή·

Απάντηση του κ. Monti εξ ονόματος της Επιτροπής

(20 Ιουνίου 2002)

Σύμφωνα με τους ισχύοντες κανόνες για τις κρατικές ενισχύσεις τα κράτη μέλη δύνανται να χορηγήσουν κρατική ενίσχυση για τη διάσωση και την αναδιάρθρωση προβληματικών επιχειρήσεων εφόσον πληρούνται αυστηροί όροι. Η Επιτροπή βασίζει την εκτίμησή της για τη συμβατότητα της ενίσχυσης στις εν λόγω περιπτώσεις στις κοινοτικές κατευθυντήριες γραμμές του 1999 όσον αφορά τις κρατικές ενισχύσεις για τη διάσωση και την αναδιάρθρωση προβληματικών επιχειρήσεων. Όλα τα επιμέρους ποσά των κρατικών ενισχύσεων σε τέτοιες επιχειρήσεις εξετάζονται αναλυτικά από την Επιτροπή με βάση τις κατευθυντήριες γραμμές.

Ο λόγος που επιτρέπεται η χορήγηση ενίσχυσης για την αναδιάρθρωση προβληματικών επιχειρήσεων είναι να τους δοθεί η δυνατότητα να αποκαταστήσουν σε μακροχρόνια βάση τη βιωσιμότητά τους ώστε να μπορούν να είναι ανταγωνιστικές στην αγορά χωρίς περαιτέρω κρατική παρέμβαση. Αυτός ήταν και ο λόγος της αναδιάρθρωσης της Mecklenburger Metallguss. Παράλληλα η ενίσχυση δεν πρέπει να προκαλεί στρέβλωση του ανταγωνισμού στην αγορά και η Επιτροπή απαιτεί τη μείωση των δραστηριοτήτων της ενισχυόμενης επιχείρησης ως αντιστάθμισμα για την παρεχόμενη ενίσχυση. Η αναδιάρθρωση της Mecklenburger Metallguss δε θεωρήθηκε, τη στιγμή τηςλοποίησής της, ότι δημιουργεί στρέβλωση του ανταγωνισμού. Επιπλέον, η Mecklenburger Metallgussreduced μείωσε τις δραστηριότητές της στον τομέα των προϊόντων χαλυβουργίας κατά 40 %.

Όσον αφορά το ερώτημά σας για το ενδεχόμενο αλλαγής της απόφασης της Επιτροπής, η Επιτροπή μπορεί να ανακαλέσει την απόφασή της ιδία πρωτοβουλία στην περίπτωση που η απόφαση βασίστηκε σε λανθασμένες πληροφορίες που παρασχέθηκαν κατά τη διάρκεια της διαδικασίας και αποτέλεσαν καθοριστικό παράγοντα στη λήψη της απόφασης. Η απόφαση της Επιτροπής μπορεί επίσης να προσβληθεί ενώπιον του Πρωτοδικείου από τα ενδιαφερόμενα μέρη εντός δύο μηνών από τη δημοσίευση του μέτρου.

Σύμφωνα με τις οδηγίες αναδιάρθρωσης, η ενίσχυση πρέπει να περιορίζεται στο ελάχιστο αναγκαίο που απαιτείται για τηνλοποίηση του σχεδίου αναδιάρθρωσης. Ακόμα πρέπει να περιορίζεται χρονικά στην περίοδο αναδιάρθρωσης και πρέπει να προορίζεται για μέτρα που καθορίζονται στο σχέδιο αναδιάρθρωσης. Κατά την αξιολόγηση της ενίσχυσης η Επιτροπή διασφαλίζει την τήρηση των εν λόγω κριτηρίων. Η Επιτροπή δεν έχει στη διάθεσή της πληροφορίες από τις οποίες να προκύπτει ότι η Mecklenburger Metallguss έχει λάβει ενίσχυση εκτός από τα 13,75 εκατ. DEM που εγκρίθηκαν με την απόφαση του 1999 και μέρος από την ενίσχυση που χορηγήθηκε στην Dieselmotorenwerk Rostock GmbH, η οποία εγκρίθηκε επίσης εν μέρει το 1999(1).

(1) Απόφαση της Επιτροπής 1999/600/ΕΚ της 21 Απριλίου 1999 σχετικά με την κρατική ενίσχυση της Ομοσπονδιακής Δημοκρατίας της Γερμανίαςπέρ της Dieselmotorenwerk Rostock GmbH — ΕΕ L 232 της 4.9.1999.